《碧山》
宋代·姚云

彭祖岭头春草生，逍遥洞口暮烟横。
分明半幅著色画，何许黄鹂闻一声。
青莲山下玉泉寒，苍耳香中养白鹇。
浪说来仙天地外，桃花流水只人间。

作者简介：元间瑞州高安人，初名云文，字若川，改字圣瑞，号江村。宋咸淳进士，初调高邮尉，仕至工刑部架阁。入元授承直郎，抚、建两路儒学提举。工词。有《江村遗稿》。